O‘zbekistonda 22 ta bog‘cha, 31 ta maktab va 16 ta OTM quriladi

Prezident “2021–2023-yillarda O‘zbekiston Respublikasining ijtimoiy va ishlab chiqarish infratuzilmasini rivojlantirish chora-tadbirlari to‘g‘risida”gi qarorni imzoladi.

Adliya vazirligi matbuot xizmati xabariga ko‘ra, qaror bilan 2021-yilda ijtimoiy va ishlab chiqarish infratuzilmasini rivojlantirishning asosiy parametrlari va 2022—2023-yillar uchun maqsadli mo‘ljallar tasdiqlandi.
Unga ko‘ra, belgilangan yillarda respublikada jumladan:
Shuningdek, ilm-fan va innovatsion obyektlarni rivojlantirish bo‘yicha 14 ta loyiha amalga oshiriladi. Xususan, 2021—2022-yillarda Toshkent shahrida Xalqaro molekulyar allergologiya markazini qurish nazarda tutilgan.
Bundan tashqari, temiryo‘l va metropoliten yo‘lini rivojlantirish choralari ham ko‘riladi.
Eslatib o‘tamiz, Prezident Shavkat Mirziyoyev 29-dekabr kuni Oliy Majlisga yo‘llagan murojaatnomasida bog‘chalar bilan qamrab olishni 2023-yil oxirigacha 75 foizga yetkazish kerakligini aytgandi. Shuningdek, 2021-yilda 30 ta yangi maktab qurilishi, bolaga ortiqcha yuklama bermaydigan “Milliy o‘quv dasturi” joriy etilishini ma’lum qilgan. Milliy o‘quv dasturini ishlab chiqishga finlyandiyalik mutaxassislar jalb etiladi.
Oliy va o‘rta maxsus ta’lim vaziri o‘rinbosari Uzoqboy Begimqulov O‘zbekistonda 2021-yil 1-sentabrga qadar har bir hududda kamida bittadan nodavlat oliy ta’lim tashkiloti ochilishini bildirgan.
 Milliy kadrlarning yangi avlodini tayyorlash maqsadida Toshkentda alohida universitet tashkil etiladi — Shavkat Mirziyoyev